วันนี้มีร้านอร่อย ๆ มาฝากกันอีกเช่นเคยครับ พอดีได้มีโอกาสไปร่วมงานแต่งงานที่ อ.สวนผึ้ง เลยได้ไปลองกินร้านนี้ดูเลยเอามาฝากกัน " ครัวม่อนไข่ "

อยากจะบอกว่า อ.สวนผึ้ง อยู่ใกล้ ๆ กรุงเทพ แค่นี้ ระยะทางน่าจะสูสีกับ พัทยา หรือ สัตหีบ แต่ผมไม่เคยไปเลย เป็นการไปครั้งแรก เหมือน Love at first sight ประมาณนั้นเลย 55 บรรยากาศภูเขา อากาศเย็น ๆ เหมือนทางเหนือเลยครับ นี่เป็นบรรยากาศ ที่มองจากหน้าห้องที่ผมพัก  ไปแล้วติดใจจริง ไรจริง 


ร้านใหญ่ คนเยอะ(มาก) แต่ระบบ จัดการอาหาร ใช้ได้ครับ
รอไม่นานมาก เมนูแรกก็มา
ยำผักกูดทรงเครื่อง เห็นหน้าตาก็น้ำลายสอแล้ว 
อร่อยดีครับ ผักสด กรอบ ยำมารสดีเลย ใส่หมูสับกับกุ้ง มาด้วย
อร่อยสมกับเป็นเมนูแนะนำ 

จานต่อมาเป็นเห็ดโคนญี่ปุ่น ผัดน้ำมันหอย
ผัดมาแบบน้ำใส ๆ ไม่ได้โถมใส่น้ำมันหอยลงไปมาก ดูน่ากิน 
เห็ดสด ๆ ผัดแบบผ่านไฟแปปเดียว ยังกรอบ กรึบ ๆ อยู่ อร่อยครับ
ผัดมาแบบรสอ่อน ๆ ทานเ่ลนก็ได้ ทานกับข้าวสวยก็อร่อย 

จานนี้ ค่อนข้างเซอไพรส์เล็กน้อย "ทอดมันหัวปลี"
ที่เคยทานปกติ มันจะออกแนว หัวปลีชุบแป้งทอด
อร่อยมว้ากกกกก คับ
กินแล้วมันรู้สึกเหมือนทอดมัน มากกว่าหัวปลีชุบแป้งทอด
กรอบนอกนุ่มใน ยิ่งได้น้ำจิ้มหวาน ๆ เปรี้ยว ๆ เข้ากัน ติดใจครับ 

ต้มยำปลาคังน้ำใส ตามมาติด ๆ ปลาหั่นชิ้นแบบนี้ดีครับ ดูไม่ค่อยน่ากลัว 55
ก็โอเคครับ ปลาเนื้อไม่คาว ซดคล่องคอดี 

ชุดน้ำพริกกะปิปลาทูทอด น้ำพริกกะปิรสชาติใช้ได้ 

อิ่มอร่อยกันไป กับ ครัวม่อนไข่
ราคาไม่แพงเลยครับ แถมอาหารก็อ่อยใช้ได้เลย
ดูจากร้านที่เพิ่งขยายก็พอเดาออก ว่าลูกค้าคงเยอะมากก
ใครไปเที่ยว สวนผึ้ง ก็ลองไปแวะชิมดูได้ครับ
ไว้ มกรา กุมภา จะหาวันหยุดไปลองอีกสักรอบ 






